google/wiki40b huggingface dataset:
छत्तीसगढ़ लोक सेवा आयोग

छत्तीसगढ़ लोक सेवा आयोग की स्थापना छत्तीसगढ़ में लोक सेवा में नियुक्तियों तथा सिविल सेवा से संबंधित सभी विषयों पर शासन को परामर्श देने हेतु की गई है। आयोग की स्थापना भारत के संविधान के अनुच्छेद 315 के तहत छत्तीसगढ़ शासन दिनांक 23 मई 2001 को की गई है।
छत्तीसगढ़ लोक सेवा आयोग का कार्यालय, शंकर नगर, रायपुर में भगतसिंह चौंक के पास स्थित है।

कार्य

भारत के संविधान द्वारा आयोग के लिये निम्नलिखित कार्य निर्धारित किये गये हैः
1. राज्य की सेवाओं में नियुक्तियों के लिए परीक्षा का संचालन करना।
2. निम्नलिखित विषयों पर राज्य शासन को परामर्श :-
(क) सिविल सेवाओं में और सिविल पदों के लिए भर्ती की पद्धतियों से संबंधित सभी विषयों पर।
(ख) सिविल सेवाओं और पदों पर नियुक्ति करने में तथा एक सेवा से दूसरी सेवा में प्रोन्नति और अंतरण करने में अनुसरण किए जाने वाले सिद्धांतों पर और नियुक्ति, प्रोन्नति या अंतरण के लिए अभ्यर्थियों की उपयुक्तता पर।
(ग) ऐसे व्यक्ति पर, जो भारत सरकार या किसी राज्य की सरकार की सिविल हैसियत में सेवा कर रहा है, प्रभाव डालने वाले, सभी अनुशासनिक विषयों पर, जिनके अंतर्गत ऐसे विषयों से संबंधित अभ्यावेदन या याचिकाएं हैं।
(घ) ऐसे व्यक्ति द्वारा या उसके संबंध में, जो भारत सरकार या किसी राज्य की सरकार के अधीन या सिविल हैसियत में सेवा करते समय किसी व्यक्ति को हुई क्षतियों के बारे में पेंशन अधिनिर्णीत किए जाने के लिए किसी दावे पर और ऐसे अधिनिर्णय की रकम विषयक प्रश्न पर।
गीदम

विवरण

गीदम दंतेवाड़ा से 12 किमी की दूरी पर स्थित है। दंतेवाड़ा, जिला मुख्यालय के पूर्व में, निकटतम हवाई अड्डा जगदलपुर है। रेलवे स्टेशन - गीदम लाइन सबसे नजदीकी रेलवे स्टेशन है। राष्ट्रीय राजमार्ग 63 ​​गीदम के माध्यम से गुजरता है।
एस एम कृष्णा

प्रारंभिक जीवन

एस एम कृष्णा के पिता का नाम एस सी मल्लैया है। कृष्णा ने अपनी स्नातक की पढ़ाई मैसूर के महाराजा कॉलेज से स्नातक की डिग्री हासिल की। फिर बैंगलोर के सरकारी कॉलेज से कानून की डिग्री ली। उच्च शिक्षा के लिए वे अमेरिका गए। वहां से स्नातक करने के बाद उन्होंने अंतर्राष्ट्रीय कानून में शिक्षण शुरू की। अमेरिका में उनकी सक्रिय राजनीति में रूचि जगी. वहां उन्होंने जॉन एफ कैनेडी के राष्ट्रपति चुनाव का प्रचार किया। कर्नाटक से लौटने के तुरंत बाद 1962 में उन्हें कर्नाटक विधानसभा का सदस्य चुना गया। 29 अप्रैल, 1964 को प्रेमा के साथ उनका विवाह हुआ। एस एम कृष्णा अच्छे टेनिस खिलाड़ी हैं और नियमित टेनिस खेलते हैं।

करियर

कर्नाटक के मांड्या से वे कई बार सांसद चुने गए। इंदिरा गांधी और राजीव गांधी के प्रधानमंत्रित्व में उन्होंने मंत्री के रूप में कार्य किया। 1983-84 के बीच इंदिरा गांधी और 1984-85 के बीच राजीव गांधी के काल में वे उद्योग और वित्त राज्य मंत्री बने। 1996 और 2006 में वे राज्यसभा सदस्य चुने गए। विभिन्न कालों में वे कर्नाटक विधानसभा के सदस्य रहे। 1989-1992 के बीच वे कर्नाटक विधानसभा के अध्यक्ष और उपमुख्यमंत्री रहे। 1999 में वे कर्नाटक प्रदेश कांग्रेस के अध्यक्ष बने और प्रदेश में पार्टी को जीत दिलाई. इस तरह वे 2004 तक प्रदेश के मुख्यमंत्री रहे। उन्होंने आधुनिक बैंगलोर का जनक कहा जाता है। उन्होंने सरकारी-निजी साझेदारी का समर्थन किया। 2004 में वे महाराष्ट्र के राज्यपाल बने। सक्रिय राजनीति में लौटने के उद्देश्य से उन्होंने 5 मार्च 2008 को उन्होंने अपने पद से इस्तीफा दे दिया। 22 मार्च 2009 को डॉ मनमोहन सिंह ने उन्हें अपने कैबिनेट में शामिल कर लिया और उन्हें विदेश मंत्रालय की जिम्मेदारी सौंपी. एसएम कृष्णा, मनमोहन सिंह मंत्रिमंडल के एक मात्र ऐसे मंत्री हैं जो मंत्री, उपमुख्यमंत्री, मुख्यमंत्री, राज्यपाल और तीन बार केंद्रीय मंत्री का पद संभाल चुके हैं।
क्लॉस्ट्रॉस दे सांतो दोमिंगो

इन्हें भी देखें

बिएन दे इंतेरेस कल्चरल की सूची कादिज़ प्रान्त में
अ़

अ़ अर्थात नुक्ता सहित अ एक देवनागरी अक्षर है जो अरबी वर्ण (लफ़ज़) अयिन "ع" के लिए प्रयुक्त होता है।
बाबा दीप सिंह

प्रारंभिक जीवन

बाबा दीप सिंह का जन्म 1682 में उनके पिता भगत और उनकी मां जियोनी के घर हुआ था। वह अमृतसर जिले के पीहूविंड गाँव में रहते थे। [३]
वह 1699 में वैशाखी के दिन आनंदपुर साहिब गए थे,यह वो विशेष दिन था जिस दिन दशमेश पिता गुरू गोबिंद सिंह जी ने खालसे की सर्जना के लिए निश्चित किया था उन्हें उस दिन खंडेबाटे की पौहुल अर्थात अमृत संचार (खालसा में औपचारिक दीक्षा) के माध्यम से गुरु गोविंद सिंह द्वारा खालसा में गुरू के सिक्ख का रूतबा दिया गया था। एक युवा अमृतधारी सिक्ख के रूप में, उन्होंने गुरु गोबिंद सिंह के सानिध्य मे सहचर्या, तलवारबाजी, घुड़सवारी और अन्य सिक्ख मार्शल आर्ट आदि कौशल सीखने में काफी समय बिताया। भाई मणि सिंह से उन्होंने गुरुमुखी शब्द पढ़ना और लिखना सीखा और गुरबाणी मे दर्ज गुरुओं एवम भगतो के शब्द बाणी की व्याख्या को समझने मे काफी समय व्यतीत किया । आनंदपुर साहिब में दो साल बिताने के बाद, वह 1702 में तलवंडी साबो में गुरु गोबिंद सिंह द्वारा बुलाए जाने से पहले 1702 में अपने गांव लौट आए, जहां उन्होंने भाई मणि सिंह के साथ पुरातन  गुरु ग्रंथ साहिब की प्रतियां बनाने में मदद की। [4]
साध्वी प्रज्ञा

जीवनी

प्रज्ञा सिंह ठाकुर का जन्म 2 फरवरी 1970 को हुआ था। मध्य प्रदेश के भिंड में प्रज्ञा ठाकुर के पिता डॉ. चंद्रपाल सिंह एक प्रसिद्ध आयुर्वेदिक डॉक्टर थे और प्राकृतिक जड़ी बूटियों से मरीजों का इलाज करते थे। प्रज्ञा सिंह ठाकुर मध्यप्रदेश (भिण्ड जिला) के एक मध्यवर्गीय कुशवाहा राजपूत  परिवार से हैं। उनके पिता राष्ट्रीय स्वयंसेवक संघ के स्वयंसेवक एवं व्यवसाय से आयुर्वेदिक डॉक्टर थे। परिवारिक पृष्ठभूमि के चलते वे संघ व विहिप से जुड़ीं व किसी समय सन्यास ले लिया।  भोपाल में अखिल भारतीय विद्यार्थी परिषद से जुड़ी रहीं। इतिहास में परास्नातक प्रज्ञा हमेशा से ही दक्षिणपंथी संगठनों से जुड़ी रहीं। वे विश्व हिन्दू परिषद की महिला शाखा दुर्गा वाहिनी से जुड़ी थीं। भिंड के लाहार कॉलेज से इतिहास में स्नातकोतर तक पढ़ाई करने वाली प्रज्ञा को छात्र जीवन में एक मुखर वक्ता के तौर पर देखा जाता था और आध्यात्म तथा हिंदुत्व पर शास्त्रार्थ में उन्हें हराना मुश्किल था। 
वे कई बार अपने भड़काऊ भाषणों के लिए सुर्खियों में रहीं। 2002 में उन्होंने 'जय वन्दे मातरम् जन कल्याण समिति' बनाई। बाद में वे स्वामी अवधेशानन्द गिरि के संपर्क में आयीं। इसके बाद उन्होंने एक 'राष्ट्रीय जागरण मंच' बनाया। इस दौरान वह मध्य प्रदेश और गुजरात के एक शहर से दूसरे शहर जाती रहीं।

2008 के मालेगांव आतंकवादी बम विस्फोट

2008 में मालेगांव में बम विस्फोट हुआ उसमें पुलिस ने उन्हें पूछताछ के लिए बुलाया और गिरफ्तार कर लिया। 2017 में एनाआईए के एक विशेष कोर्ट ने इनपर लगी मकोका की धाराएं हटा दी, एवं गैर-कानूनी गतिविधि (रोकथाम) संशोधन अधिनियम के अंतर्गत आंतकवाद पर मुकदमा चलाने का आदेश दिया।
2017 में स्वास्थ्य कारणों से उन्हें जमानत पर रिहा कर दिया कर दिया गया था। लखनऊ कार्डियोथोरेसिक और संवहनी सर्जन ने कहा कि 2008 में प्रज्ञा सिंह ठाकुर ने अपने कैंसर की पुनरावृत्ति को रोकने के लिए एक द्विपक्षीय मास्टेक्टॉमी (दोनों स्तनों को हटाने) किया। सितंबर 2011 में, भारत के सर्वोच्च न्यायालय ने प्रज्ञा को कथित रूप से लंबे समय तक हिरासत में रखने के दावे को खारिज कर दिया।

राजनीतिक जीवन

प्रज्ञा सिंह ठाकुर ने १७ अप्रैल २०१९ को भारतीय जनता पार्टी की सदस्यता ग्रहण की और पार्टी ने उन्हें सत्रहवीं लोकसभा के सदस्य के लिए भोपाल से लोकसभा का टिकट दिया है। यहाँ उनका मुख्य मुकाबला कांग्रेस के दिग्विजय सिंह से है। प्रज्ञा को यह कहते हुए क्रिटिसाइज किया गया कि मुंबई के पूर्व एटीएस प्रमुख हेमंत करकरे की मौत हो गई क्योंकि उसने उसे शाप दिया था क्योंकि 2008 के धमाकों में उसकी गिरफ्तारी के बाद जेल में उसके साथ बुरा बर्ताव किया गया था। भाजपा नेता फातिमा रसूल सिद्दीकी ने कहा कि उनकी सांप्रदायिक और अप्रिय टिप्पणी ने शिवराज सिंह चौहान और मुसलमानों की छवि को धूमिल किया है और वह प्रज्ञा के लिए प्रचार नहीं करेंगे। भारत निर्वाचन आयोग ने पुलिस को प्रज्ञा सिंह ठाकुर के खिलाफ उनकी बाबरी मस्जिद टिप्पणी के लिए प्राथमिकी दर्ज करने का निर्देश दिया, जिसमें उन्होंने 1992 में अयोध्या में बाबरी मस्जिद के विध्वंस में भाग लिया था। चुनाव आयोग ने बाद में सांप्रदायिक भावनाओं को भड़काकर आदर्श आचार संहिता के उल्लंघन के लिए प्रचार करने से 72 घंटे के लिए प्रज्ञा को प्रतिबंधित कर दिया। प्रज्ञा की बाद में यह कहने के लिए आलोचना की गई कि नाथूराम गोडसे (महात्मा गांधी का हत्यारा) एक देशभक्त था।
आहारीय पोटैशियम

पोटाशियम एक भौतिक तत्त्व है, जो मानव शरीर के लिए अत्यधिक महत्त्वपूर्ण है। यह सदा ही किसी एसिड के साथ पाया जाता है। खनिज की कमी वाली मिट्टी खनिज की कमी वाला आहार उत्पन्न करती है, जिसका सेवन शरीर की कोशिकाओं से पोटाशियम लेने के लियें विवश करता है, जिससे सम्पूर्ण शरीर-रसायन विक्षुब्ध हो जाता है। पोटाशियम की कमी विशेष रूप से गर्भवती महिलाओं में मिट्टी, दीवार का चूना इत्यादि या विशिष्ट प्रकार की मिट्टी भी खाने की इच्छा पैदा करती है।
पोटाशियम, पेशियों, स्नायुओं की सामान्य शक्ति, हृदय की क्रिया और एन्जाइम प्रतिक्रियाओं के लियें आवश्यक है और शरीर के तरल सन्तुलन को नियमित करने में सहायक होता है। इसकी कमी से स्मरण-शक्ति का मांसपेशियों की कमजोरी, अनियमित हृदय-गति और चिड़चिड़ापन हो सकते है। इसकी अधिकता से हृदय की अनियमितायें हो सकती है। पोटाशियम कोमल ऊतकों के लिये ्वही कार्य करता है, जो कैल्शियम शरीर के कठोर ऊतकों के लिये है। पोटाशियम कोशिकाओं के भीतर और बाहर के तरलों का विद्युत-अपघटनी सन्तुलन बनाये रखने के लिये भी महत्वपूर्ण है। आयु के साथ पोटेशियम का अन्र्तग्रहण भी बढना आवश्यक होता है। पोटाशियम की कमी मानसिक सतर्कता के अभाव, पेशियों की थकावट विक्षाम करने में कठिनाई, सर्दी-जुकाम, कब्ज, मतली, त्वचा की खुजली और शरीर की मांसपेशियों में ऐठन के रूप में दिखाई होती है। सोडियम का बढा हुआ अन्र्तग्रहण शरीर की कोशिकाओं में से पोटैशियम की हानि को बढा देता है। अधिक पोटाशियम से रक्त-नलिकाओं की दीवारें कैल्शियम निक्षेप से मुक्त रखी जा सकती है।
विकसित देशों में सेब के आसव का सिरका पोटेशियम का एक उत्तम स्रोत है। यह शरीर की वसाओं को जलाने में मदद करता है। गायों पर किये गये प्रयोगों में सेब के आसव के सिरके से गायों में गठिया समाप्त हो गया अरुअ दूध का उत्पादन बढ गया।

स्रोत

गेंहूं के अंकुर, छुहारे, खमीर, आलू, मूंगफ़ली, बन्दगोभी, मटर, केले, सूखे मेवे, नारंगी और अन्य फ़लों के रस, खरबूजे के बीज, मुर्गे, मछली और सबसे अधिक पैपरिका और सेब के आसव का सिरका।
मत्तगयन्द सवैया

मत्तगयन्द सवैया ,  सम वर्ण वृत्त या मात्रिक छन्द है।

परिभाषा

इसके प्रत्येक चरण में ७ भगण(२११) और दो गुरु के क्रम से २३ वर्ण होते हैं।
मृदा वायुमण्डल

मृदा वायुमण्डल के अन्तर्गत मिट्टियों में विभिन्न गैसों एवं हवा की उपस्थिति, मृदा के अन्तर्गत वायु के संचरण तथा मृदा के विभिन्न संस्तरों या उपमण्डलों में तापमान के वितरण का अध्यन किया जाता हैं।
सावित्री देवी मुखर्जी

जीवनी

उनका जन्म को 1905, लियोन, फ़्रांस में हुआ था, उनके पिता माक्सिम पोर्टास, फ्रांस के एक इटालवी-यूनानी नागरिक थे और उनकी माता जुलिया पोर्टास, एक अंग्रेज़ औरत थीं।

नाज़ीवाद

उन्होंने 1932 में, एक "आर्य" जीवनशैली जीने के लिए, भारत के सफ़र पर निकली। उन्होंने उनकी रचना 'ए वार्निंग टु हिन्दूज़' में भारत में ईसाईयत और इस्लाम के प्रसार के ख़तरों बारे में चेतावनी दी थी और 1930 के दशक के दौरान उन्होंने नाज़ीवाद के प्रोपागांडा बाँटी। उन्होंने सुभाष चंद्र बोस को फ़ाशीवादी जापानी साम्राज्य से संपर्क करने में मदद की थी।
1940 में सावित्री देवी ने बंगाली नाज़ी-समर्थक असित कृष्ण मुखर्जी से शादी की थी।
निजाम ऑफ़ हैदराबाद नेकलेस

निज़ाम ऑफ़ हैदराबाद नेकलेस एक हीरे का सेट है जो हैदराबाद के निज़ाम ने रानी एलिज़ाबेथ द्वितीय को शादी के उपहार के तौर पर प्रस्तुत किया था।
निजाम का पूरा उपहार सेट इंग्लैंड की भविष्य की रानी एलिज़ाबेथ के लिए था जिसमें एक हीरा तिआरा और एक जुड़वा हार शामिल था, जिसका डिजाइन अंग्रेजी गुलाब पर आधारित था।
तिआरे में तीन पुष्प ब्रूश होते हैं जिन्हें अलग किया जा सकता है और अलग से इस्तेमाल किया जा सकता है।

वर्तमान प्रयोग

इसी उपहार को एलिज़ाबेथ द्वितीय की पोती बहू और राजकुमार विलियम की पत्नी केट मिडिलटन ने २०१४ में लंदन में आयोजित एक समारोह में पहना था।
भारतीय प्राणि सर्वेक्षण

भारतीय प्राणि सर्वेक्षण (जूलोजिकल सर्वे ऑफ इण्डिया / जेडएसआई) पर्यावरण और वन मंत्रालय का एक अधीनस्थ संगठन है। इसकी स्थापना १९१६ में की गयी थी ताकि पशुवर्ग संबंधी असाधारण विविधता के धनी भारतीय उपमहाद्वीप के प्राणियों के बारे में हमारा ज्ञानभण्डार बढ़ सके। इसका मुख्यालय कोलकाता में है और इसके 16 क्षेत्रीय स्टेशन देश के विभिन्न भौगोलिक स्थानों में स्थित है। सबसे पहले १८७५ में कोलकाता के भारतीय संग्रहालय में प्राणि प्रभाग स्थापित किया गया।
वज्रायुध

770 ई० में यह कन्नौज का शासक बना। बज्रायुध आयुध वंश का था। इसके बाद 783-84 ई० में इसका पुत्र इंद्रायुध कन्नौज का शासक बना। इंद्रायुध के भाई चक्रायुध ने इसका विरोध किया। दोनों के बीच संर्घष का लाभ उठाकर कन्नौज पर अधिकार करने के लिए राष्ट्रकूट, पाल और प्रतिहारों के बीच संर्घष शुरू हो गया जिसे त्रिपक्षी संर्घष कहा जाता है ।
कार्ल मार्क्स

पूँजी

मेहनतकशों की तहरीक में एक नए तूफ़ान की पेशबीनी करते हुए मार्क्स ने कोशिश की कि अपनी अर्थशास्त्रीय रचनाएँ करने की रफ़्तार तेज़ कर दे। अठारह माह की ताख़ीर के बाद जब उस ने अपने अर्थशास्त्रीय अध्ययन का फिर से आग़ाज़ किया तो उस ने इस रचना को अज नए सिरे से तर्तीब देने का फ़ैसला किया। और उस को 1859 में प्रकाशित जुर क्रिटिक दर पोलिटिशेन एकानामी में हिस्से के रूप में ना छापा जाये, बल्कि ये एक अलग किताब हो। 1862 में उस ने ईल कजलमीन को मतला किया कि इस का नाम द कैपिटल और तहती नाम राजनीतिक अर्थव्यवस्था की आलोचना होगा। द कैपिटल इंतिहाई मुश्किल हालात में लिखी गई। अमरीकी ख़ानाजंगी की वजह से मार्क्स अपनी आमदनी का बड़ा ज़रीया खो चुका था। अब वो न्यूयार्क के रोज़नामा द ट्रिब्यून के लिए नहीं लिख सकता था। उस के बाल बच्चों के लिए इंतिहाई मुश्किलों का ज़माना फिर आ गया। ऐसी सूरत-ए-हाल में अगर एंगलज़ की तरफ़ से मुतवातिर और बेग़रज़ माली इमदाद ना मिलती तो मार्क्स कैपिटल की तकमील ना कर सकता।
कैपिटल में कार्ल मार्क्स का प्रस्ताव है कि पूंजीवाद के प्रेरित बल श्रम, जिसका काम अवैतनिक लाभ और अधिशेष मूल्य के परम स्रोत के शोषण करने में है।
अल्फाबेट कंपनी

अल्फाबेट गूगल एक अमेरिकी कंपनी है। जिसके संस्थापक लैरी पेज और सेर्गेई ब्रिन हैं। यह गूगल कंपनी को एक अनुभाग के रूप में संचालित करने के लिए बनाया गया है। इसके बनने के साथ ही गूगल के उत्पाद जैसे यूट्यूब, एंड्रॉइड आदि को एक अलग अनुभागीय कंपनी के रूप में संचालित होने वाली है। इसका मुख्य भाग गूगल खोज और उससे जुड़े आदि के लिए सुंदरप पिचाई मुख्य कार्यकारी अधिकारी बनाए गए हैं। इसके अलावा लैरी पेज अल्फाबेट के सीईओ बने हैं।
www.facebook.com/Alphabet.Google
हामिद हसन

करियर

हामिद हसन को २००९ में आईसीसी विश्व कप क्वालिफायर में अफ़गानिस्तान की टीम में शामिल किया गया था। इस प्रकार उन्होंने अपने अंतरराष्ट्रीय वनडे क्रिकेट करियर की शुरुआत स्कॉटलैंड क्रिकेट टीम के खिलाफ १९ अप्रैल २००९ को की थी। उस मुक़ाबले में उन्होंने ८ ओवर में ३३ रन देकर ३ विकेट लिए थे।
जबकि उन्होंने अपना पहला ट्वेन्टी-२० अंतरराष्ट्रीय मुक़ाबला १ फरवरी २०१० को आयरलैंड के खिलाफ खेला था। अपने पहले टी-२० मैच में ३ ओवर में १४ रन देकर १ विकेट लिया था। हालांकि उन्हें २०१६ के बाद से इस प्रारूप में खेलने का मौका नहीं मिला है। 
उन्हें २०१९ क्रिकेट विश्व कप में अफ़ग़ानिस्तान की टीम में शामिल किया गया।
रेखा आरेख

रेखा आरेख (अंग्रेज़ी: Line chart) यह एक सरल और प्रमुख एकविम आरेख है। किसी एक प्राचल में होने वाले परिवर्तन के सापेक्ष दूसरे प्राचल में होने वाले परिवर्तन को दर्शाने के लिये आधार प्राचल के मानों और उनके संगत निर्भर प्राचल के मानों के कटान बिंदुओं को रेखाखण्डों द्वारा जोड़ने से यह आरेख निर्मित होता है।
इसके द्वारा कई प्रकार के सांख्यिकीय आँकड़ो को प्रदर्शित किया जाता है। समय के सापेक्ष किसी एक प्राचल में होने वाले बदलाव दर्शाने के लिये यह सर्वाधिक उपयुक्त आरेखों में से एक माना जाता है। इसी लिये इसे "रन चार्ट" के नाम से भी जाना जाता है।
जी आर गोपीनाथ

जीवन वृत्त

गोरुर रामास्वामी गोपीनाथ गोरुर, कर्नाटक के गांव में पैदा हुआ थे। उन्होनें एक गांव के स्कूल में तत्पश्चात् सैनिक स्कूल, बीजापुर में शिक्षा प्राप्त की
वह कर्नाटक के हसन जिले में Gorur नामक एक छोटे से गांव में पैदा हुआ था। उनके पिता एक गरीब स्कूल शिक्षक और एक किसान के रूप में अच्छी तरह से था। वह पांचवीं कक्षा तक कन्नड़ माध्यम के स्कूल के लिए गया था जिसके बाद उन्होंने बीजापुर के सैनिक स्कूल गया था
खगोलीय पार्श्व सूक्ष्मतरंगी विकिरण

खगोलशास्त्र में खगोलीय पार्श्व सूक्ष्मतरंगी विकिरण (ख॰पा॰सू॰वि॰, अंग्रेज़ी: cosmic microwave background radiation, कॉस्मिक माइक्रोवेव बैकग्राउंड रेडियेशन) उस विकिरण (रेडियेशन) को बोलते हैं जो पृथ्वी से देखे जा सकने वाले ब्रह्माण्ड में बराबर स्तर से हर और फैली हुई है। आम प्रकाश देखने वाली दूरबीन से आकाश में कुछ जगह वस्तुएँ (जैसे ग्रह, गैलेक्सियाँ, वग़ैराह) दिखाई देती हैं और अन्य जगहों पर अँधेरा। लेकिन सूक्ष्मतरंग (माइक्रोवेव) माप सकने वाले रेडिओ दूरबीन (रेडीओ टेलिस्कोप) से देखा जाए तो हर दिशा में एक हलकी सूक्ष्म्तरंगी लालिमा फैली हुई है।
वैज्ञानिक मानते हैं के यह ख॰पा॰सू॰वि॰ बिग बैंग सिद्धांत का सबूत देता है। अरबों साल पहले, जब ब्रह्माण्ड पैदा हुआ था उसके फ़ौरन बाद उसका अकार आज के मुक़ाबले में बहुत छोटा था और उसमें खौलती हुई हाइड्रोजन की प्लाज़्मा गैस फैली हुई थी। उस गैस की उर्जा से जो फ़ोटोन (प्रकाश या सूक्ष्मतरंग के कण) पैदा हुए थे वे तब से ब्रह्माण्ड में इधर-उधर घूम रहे हैं और वही हम आज ख॰पा॰सू॰वि॰ के रूप में देखते हैं।
हेरा फेरी (धारावाहिक)

सारांश

अजय प्रेमी (शेखर सुमन) और उसकी पत्नी रश्मि प्रेमी (राखी टंडन) को एक वकील से एक सन्देश मिलता है। जिसमें उसके बड़े भाई विजय प्रेमी की दुर्घटना में मौत हो जाती है। उसके जायदाद को उसके और उसके भाई संजय प्रेमी (रोहित रॉय) के मध्य बांटा जाएगा। लेकिन संजय प्रेमी कई वर्षों के लापता रहता है। जायदाद को पाने के लिए अजय को संजय के साथ ही आना होता है। तभी यह जायदाद दोनों को मिल सकती है। अजय और रश्मि जायदाद पाने के लिए अनेक योजनाएँ बनानते रहते हैं।
एंडी रॉबर्ट्स

सर एंडरसन मॉन्टगोमेरी एवर्टॉन रॉबर्ट्स (जन्म: 29 जनवरी 1951) लघु रूप, एंडी रॉबर्ट्स (अंग्रेज़ी: Andy Roberts) एंटीगुआ और बारबुडा से वेस्टइंडीज़ क्रिकेट टीम के पूर्व क्रिकेट खिलाड़ी हैं। वह 1970-80 के दशक के वेस्टइंडीज के भयभीत करने वाले तेज गेंदबाज थे। उनके अन्य महत्वपूर्ण साथी थे: माइकल होल्डिंग, जोएल गार्नर, कॉलिन क्रॉफ्ट और दिवंगत मैलकम मार्शल। एंडी काउंटी क्रिकेट में हैम्पशायर और लीसेस्टरशायर की तरफ से भी खेलें। 1969/70 से 1984 तक उन्होंने 228 प्रथम श्रेणी मैच खेलें जिसमें उन्होंने 21.01 की औसत से 889 विकेट लिये। 1975 से 1983 तक चले अपने अंतर्राष्ट्रीय करियर के 47 टेस्ट मैच में उन्होंने 25.61 की औसत से 202 विकेट लिये। उन्होंने 56 एक दिवसीय अंतर्राष्ट्रीय भी खेलें जिसमें उन्होंने 20.35 की औसत से 87 विकेट लिये।
२९८७ ईसा पूर्व

२९८७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९८७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
धीरेन्द्र अग्रवाल

धीरेन्द्र अग्रवाल राजद के सांसद हैं, एवं झारखंड के चतरा लोकसभा क्षेत्र का चौदहवीं लोकसभा में प्रतिनिधित्व कर रहे हैं।
हमाम

यह राजसी स्नानागार का फारसी भाषा अनुवाद है।
गोबोर्नी

गाबोर्नी अफ्रीका महादेश में स्थित बोत्सवाना की राजधानी है जो बोत्स्वाना के पूर्वी हिस्से में नोतवाने नदी के तट पर स्थित है, २००५ की जनगणना के अनुसार शहर की आबादी लगभग २०८,४११ थी।
बड़े दिलवाला

संक्षेप

पुलिस इंस्पेक्टर राम (सुनील शेट्टी) ईमानदार और खुद्दार आदमी है। उसकी पत्नी मंथरा (अर्चना पूरन सिंह) पैसों को लेकर अडिग रहती है और अमीर जल्दी बनने के चक्कर में अपने परिवार की उपेक्षा करती है। वह राम को एक लॉटरी टिकट खरीदने के लिए मजबूर करती है और वह उसकी बात मान जाता है। जब वह नाश्ते के लिए एक रेस्तरां में जाता है, तो वह पाता है कि उसके पास पिया (प्रिया गिल) को टिप देने के लिए पैसे नहीं है। अगर वह कभी लॉटरी जीतता है तो वह उससे आधा पैसा देने का वादा करता है। अपने आश्चर्य के साथ, वह देखता है कि वह जीत गया है! लेकिन मंथरा इसका आधा हिस्सा इतनी आसानी से छोड़ने वाली नहीं है और जैसे ही राम और पिया एक दूसरे के करीब आते हैं, वे एक बढ़ते आकर्षण की खोज करते हैं।
हिलियम-३

इतिहास

हीलियम -3 का अस्तित्व पहली बार 1934 में ऑस्ट्रेलियाई परमाणु भौतिक विज्ञानी मार्क ओलिपंट द्वारा प्रस्तावित किया गया था, जब वह कैम्ब्रिज कैवेंडिश प्रयोगशाला में काम कर रहे थे। ओलिपांत ने ऐसे प्रयोग किए थे जिनमें तेजी से ड्युट्रोन, डियूट्रोन लक्ष्यों से टकरा रहे थे(संयोगवश, परमाणु संलयन का पहला प्रदर्शन) । हीलियम -3 के अलगाव को पहली बार 1939 में लुइस अल्वारेज़ और रॉबर्ट कॉर्नोग ने पूरा किया था। हीलियम -3 को एक रेडियोधर्मी आइसोटोप माना जाता था जब तक कि यह प्राकृतिक हीलियम के नमूनों में भी नहीं पाया गया था, जो कि ज्यादातर हीलियम -4 है, जो की दोनों स्थलीय वातावरण और प्राकृतिक गैस कुओं से लिया गया था।

भौतिक गुण

3.02 परमाणु द्रव्यमान इकाइयों के अपने कम परमाणु द्रव्यमान के कारण, हीलियम -3 के कुछ भौतिक गुण हीलियम -4(जिसका परमाणु द्रव्यमान इकाइ 4.00 हैं) से अलग हैं। हीलियम परमाणुओं के बीच कमजोर, प्रेरित द्विध्रुवीय-द्विध्रुवीय अंतःक्रिया के कारण, उनके सूक्ष्म भौतिक गुण मुख्य रूप से उनकी शून्य-बिंदु ऊर्जा द्वारा निर्धारित होते हैं। साथ ही, हीलियम -3 के सूक्ष्म गुण के कारण हीलियम -4 की तुलना में इसका  शून्य-बिंदु ऊर्जा अधिक हैं। तात्पर्य यह है कि हीलियम -3, हीलियम -4  की तुलना में कम तापीय ऊर्जा के साथ द्विध्रुवीय-द्विध्रुवीय अंतःक्रियाओं को पार कर सकता है।
हीलियम -3 और हीलियम -4 में क्वांटम यांत्रिक प्रभाव काफी भिन्न हैं क्योंकि दो प्रोटॉन, दो न्यूट्रॉन और दो इलेक्ट्रॉनों के साथ, हीलियम -4 में समग्र स्पिन शून्य होता है, जिससे यह एक बोसोन बनता है, लेकिन एक कम न्यूट्रॉन के साथ, हीलियम- 3 का समग्र स्पिन आधा है, जिससे यह एक फर्मियन बन जाता है।
हीलियम -3 का क्वथनांक(उबलने का समय) 3.19 K और क्रांतिक बिन्दु 3.35 K है जो की  हैलियम -4 की क्वथनांक(उबलने का समय) 4.23 K तथा क्रांतिक बिन्दु 5.2 K की तुलना में कम है। अपने क्वथनांक(उबलते बिंदु) पर हीलियम -3 का हीलियम -4 के तुलना में आधे से कम घनत्व है: 59 ग्राम / लीटर, एक वायुमंडल के दबाव पर हीलियम -4 के 125 ग्राम / लीटर की तुलना में। वाष्पीकरण की इसकी अव्यक्त गर्मी  0.0829 kJ / mol भी हीलियम -4 की तुलना में 0.026 kJ / mol काफी कम है।
तसनीम अहमद कुरैशी

तसनीम अहमद कुरैशी एक राजनीतिज्ञ है पाकिस्तान के राष्ट्रीय विधानसभा में | वह NA-66 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
बामयान प्रान्त

बामयान या बामियान (फ़ारसी: بامیان, अंग्रेजी: Bamyan) अफ़्ग़ानिस्तान का एक प्रांत है जो उस देश के मध्य भाग में स्थित है। बामयान में अधिकतर आबादी हज़ारा समुदाय की है, जो मंगोल नस्ल के वंशज हैं और शिया इस्लाम के अनुयायी हैं। बामियान प्रान्त का क्षेत्रफल १४,१७५ वर्ग किमी है और इसकी आबादी सन् २००६ में लगभग ३.९ लाख अनुमानित की गई थी। इस प्रान्त की राजधानी बामयान शहर है।
बालोदा टाकुन रेलवे सटेशन ,इंदौर

बालोदा टाकुन रेलवेँ सटेशन इंदौर जिले मेँ इंदौर-फतेहाबाद चनदरावतीगंज रेलवेँ लाइन पर मौँजुद हैँ।
लुसाने की संधि

लुसाने की संधि (The Treaty of Lausanne) स्विट्जरलैण्ड के लुसाने नगर में २४ जुलाई १९२३ को किया गया एक शान्ति समझौता था। इसके परिणामस्वरूप तुर्की, ब्रिटिश साम्राज्य, फ्रेंच गणराज्य, इटली राजतंत्र, जापान साम्राज्य, ग्रीस राजतंत्र, रोमानिया राजतंत्र तथा सर्व-क्रोट-स्लोवीन राज्य के बीच प्रथम विश्वयुद्ध के आरम्भ के समय से चला आ रहा युद्ध औपचारिक रूप से समाप्त हो गया। यह सेव्रेस की संधि के टूट जाने के बाद शान्ति की दिशा में किया गया दूसरा प्रयास था।

परिचय

सेव्रेस की संधि की शर्तें तुर्की के सुल्तान द्वारा स्वीकार की गईं लेकिन मुस्तफा कमाल पाशा द्वारा चलार्इ जा रही एक समानांतर सरकार द्वारा स्वीकृत नहीं हुईं। वे सेवानिवृत्त होकर अंकारा चले गए और एक प्रतिपक्षी सरकार बनार्इ तथा एक विशाल सेना का संगठन भी किया। यूनानियों द्वारा मुस्तफा कमाल को हराने के लगातार प्रयास असफल हुए और बड़ी संख्या में यूनानी मारे गये। बचे-खुचे यूननी एशिया माइनर से निष्कासित कर दिये गये। सेव्रेस की संधि को लागू करनेवाला वहाँ कोर्इ नहीं था। फ्रांसीसी व इतालवी सैनिक वहाँ से वापस बुला लिये गए थे। छोटी सी बि्रटिश सेना अपने पड़ावों पर रह गर्इ थी और इस पर आक्रमण करने के बजाय मुस्तफा कमाल ने संधिवार्ताएँ कीं जिससे लुसाने की संधि हुर्इ।
सन्धि ने तुर्की गणराज्य की स्वतंत्रता के लिये अवसर प्रदान किया। इसके अलावा तुर्की में जातीय यूनानी अल्पसंख्यक वर्ग की सुरक्षा व खासकर यूनान में जातीय तुर्की मुसलमान अल्पसंख्यक वर्ग की सुरक्षा के लिये भी अवसर प्रदान किया। तुर्की की यूनानी जनसंख्या की एक बड़ी तादाद की अदला-बदली यूनान की तुर्की जनसंख्या के साथ हुर्इ। संधि ने यूनान, बुल्गारिया, व तुर्की की सीमाएँ परिसीमित कर दीं, साइप्रस, इराक व सीरिया पर सभी तुर्की दावों को औपचारिक रूप से मान लिया। संधि ने नए तुर्की गणराज्य को मृत ओटोमन साम्राज्य के उत्तराधिकारी राज्य के रूप में अंतरराष्ट्रीय मान्यता भी दिलार्इ।
प्रेम क़ैदी

संक्षेप

बुरे भाग्य से, अपने नियोक्ता कस्तूरी प्रसाद (दलीप ताहिल) का जीवन बचाने के दौरान, सूर्यनाथ (भारत भूषण) अपने पैरों को खो देते हैं। प्रशंसा में, कस्तूरी सूर्यनाथ के बेटे चंद्र मोहन (हरीश कुमार) को अपने घर में काम करने की इजाज़त देता है। कस्तूरी की बेटी नीलिमा (करिश्मा कपूर) शुरू में चंद्र का मजाक उड़ाती है, लेकिन जल्द ही उसके साथ प्यार करती है। कस्तूरी इस मामले के खिलाफ है और चंद्र पर हमला करने के लिए आदमी भेजता है, जिसके परिणामस्वरूप सूर्यीनाथ की हत्या उन से हुई। युवा चंद्र को अपराध का दोषी पाया गया है और उसे एक युवा हिरासत केंद्र में सजा के रूप में भेजा जाता है। हेड जेलर चंद्र को यातना देता है, लेकिन केंद्र अधीक्षक प्रभावती (रमा विज) नीलिमा के लिए उसकी भावनाओं और प्यार को समझती है और हस्तक्षेप करती है। वह दो प्रेमी को दोबारा मिलाने की कोशिश करती है।
महासागरीय भूपर्पटी

महासागरीय भूपर्पटी (Oceanic crust) किसी महासागरीय भौगोलिक तख़्ते की सबसे ऊपरी परत को कहते हैं। इसके विपरीत महाद्वीपीय भौगोलिक तख़्ते की सबसे ऊपरी परत को महाद्वीपीय भूपर्पटी कहते हैं।

संरचना

यह भूप्रावार (मैन्टल) के ऊपर बिछी ठोस परत होती है जो भूप्रावर से मैग्मा के रूप में उगली गई सामग्री का ठण्डा हुआ और फिर समुद्री जल द्वारा रासायनिक अभिक्रियाओं से बदला गया ठोस रूप होती है। यह भूप्रावर की अत्यंत गर्म सामग्री का मैग्मा के रूप में उगलाव या तो दो भौगोलिक तख़्तों की संमिलन सीमा पर बनी मध्य-महासागर पर्वतमाला (mid-ocean ridge) में होता है या फिर बाढ़ बेसाल्ट के उलगावों में। महासागरीय भूपर्पटी महाद्वीपीय भूपर्पटी से कम मोटी परत होती है और १० किलोमीटर से कम की मोटाई रखती है, लेकिन यह महाद्वीपीय भूपर्पटी की तुलना में अधिक घनी भी होती है। महाद्वीपीय भूपर्पटी का औसत घनत्व २.७ ग्राम प्रति घन सेन्टीमीटर होता है जबकि महासागरीय भूपर्पटी २.९ ग्राम प्रति घन सेन्टीमीटर का औसत घनत्व रखती है।